ז'ה ז'ה גאבור

**ז'ה ז'ה גאבור** (בהונגרית: **Gábor** **Zsazsa**, באנגלית: **Zsa Zsa Gabor**; 6 בפברואר 1917 – 18 בדצמבר 2016, שם מקורי - **שרי גאבור**, בהונגרית**: Gábor** **Sári**) הייתה שחקנית קולנוע וטלוויזיה הונגרייה-אמריקאית ממוצא יהודי. מלכת היופי של הונגריה לשנת 1936. מאז נישואיה לנסיך פרדריק פריץ נסיך אנהאלט נשאה את התואר "הנסיכה מאנהאלט" (**Sári Prinzessin von Anhalt**). חייה האישיים היו מוקד לשיחה במשך שנים, עקב העובדה שהתחתנה תשע פעמים. ניל גאבלר, הסופר ומבקר הקולנוע הידוע, קרא על שמה את "תסמונת ז'ה ז'ה גאבור" של אנשים אשר הפכו מפורסמים בשל היותם מפורסמים (מפורסתמים).

## חייה האישיים
### היסטוריה משפחתית
גאבור הייתה בתם האמצעית של וילמוש גאבור (במקור גרין; 1884 – 1962), קצין בצבא אוסטרו-הונגריה, ושל יולי גאבור (1896 – 1997). שני הוריה נולדו יהודים: אמה נמלטה מהונגריה לאחר הכיבוש הנאצי ב-1944 ואביה קבור בבית הקברות היהודי ברחוב קוזמה. לימים גם אחיותיה מגדה גאבור (1914 – 1997) ואווה גאבור (1919 – 1995) היו לשחקניות וידועניות. בת דודתה היא אנט לנטוס, רעייתו של טום לנטוס (אביה של אנט לנטוס היה אחיה של אמה של גאבור). רבים מבני משפחתה נספו בשואה. מגדה גאבור ובני משפחה נוספים ניצלו בסיועו של שגריר פורטוגל בבודפשט, קרלוס סמפאיו גארידו.

אף שנולדה להורים יהודים, גאבור חייתה כנוצרייה קתולית והובאה לקבורה בטקס קתולי.

### ילדותה
[ממוזער|250px|שמאל|גאבור עם [פורפירו רובירוסה, שנת 1954 לערך]]
גאבור נולדה בבודפשט, שהייתה אז חלק מהאימפריה האוסטרו-הונגרית. היא נקראה בילדותה שארי גאבור (Sári, קיצור של השם שרלוטה).

גאבור למדה בבית הספר הפרטי של מאדם סוביליה (Madame Subilia) בשווייץ, ובשנת 1936, בעת ביקור בווינה התגלתה על ידי הטנור ריכרד טאובר והוזמנה על ידו לשיר באופרטה "החלום המזמר" (*Der singende Traum*). הופעה זו הייתה ראשיתה של הקריירה של גאבור ובאותה שנה זכתה בתואר "מיס הונגריה".

### נישואים
גאבור נישאה תשע פעמים, והתגרשה שבע פעמים.

בשנת 1937 נישאה לדיפלומט טורקי. בספרה האוטוביוגרפי ציינה כי בהגיעה לטורקיה היא פגשה את מוסטפא כמאל אטאטורק, והשניים ניהלו מערכת יחסים רומנטית במשך מספר חודשים.

בשנת 1941 הגיעה גאבור לארצות הברית, והתגרשה מבעלה לאחר שפגשה את קונרד הילטון. השניים נישאו ב-10 באפריל 1942. הילטון גילה במהרה כי גאבור מבזבזת את כספיו, והעניק לה קיצבה חודשית קבועה. החלטה זו הביאה לסוף נישואיהם. גאבור התגרשה מהילטון בשנת 1947, זמן קצר לאחר שנולדה לה בתם, פרנצ'סקה, ונישאה לג'ורג' סנדרס, שחקן שפגשה ב-2 באפריל 1949.

היא החליטה לעבור לקריירת משחק, והחלה להופיע בסרטי קולנוע וטלוויזיה. בסרט "מולן רוז'" משנת 1951 קיבלה לראשונה תפקיד ראשי. במהלך נישואיה לסנדרס ניהלה גאבור, החל משנת 1952, מערכת יחסים רומנטית עם נער השעשועים פורפירי רובירוסה. בשנת 1954 התגרשה מסנדרס. סנדרס נשא לאישה בשנת 1970 את מאגדה, אחותה הבכורה של גאבור (השניים התגרשו זמן קצר לאחר מכן).

ב-5 בנובמבר 1962 התחתנה גאבור עם הרברט האנטר. השניים התגרשו ב-3 במרץ 1966. זמן קצר לאחר מכן, ב-9 במרץ 1966 נישאה גאבור לג'שואה קוסדן הבן. השניים התגרשו ב-24 באוגוסט 1976, זמן קצר לפני נישואיה למייקל אוהארה, ב-27 באוגוסט באותה שנה. השניים התגרשו בשנת 1983 בעקבות מערכת יחסים רומנטית שהייתה לגאבור עם שחקן הקולנוע המקסיקני פיליפה דה אלבה, לו נישאה ב-13 באפריל 1983. נישואי גאבור ודה אלבה נערכו בטרם התגרשה מבעלה הקודם אוהרה, ולכן נישואים אלה בוטלו על ידה.

ב-14 באוגוסט 1986 נישאה גאבור לפרדריך, נסיך אנהאלט, בנה המאומץ של מריה אוגוסטה, נסיכת אנהלט (כלתו של הקיסר וילהלם השני), הצעיר ממנה ב-26 שנה.
[שמאל|ממוזער|250px|גאבור בהופעתה בסרט "[לילי" משנת 1953]]

### ילדים
אף על פי שנישאה תשע פעמים, נולדה לה ילדה אחת בלבד: השחקנית פרנצ'סקה הילטון מנישואיה לקונרד הילטון. כמו כן אימצה יחד עם בעלה האחרון ילד משותף - מרקוס פון אנהאלט.

### שלהי ימיה
ב-27 בנובמבר 2002 נפגעה גאבור בתאונת דרכים, ומאז הייתה מרותקת לכיסא גלגלים. ב-7 ביולי 2005 עברה שבץ. ב-18 בדצמבר 2016 נפטרה בגיל 99 לאחר התקף לב.

## פילמוגרפיה
## סרטים

### סדרות טלוויזיה (מבחר)
*"האי של גיליגן" בשנת 1965 
* "בוננזה" בשנת 1967 
* "באטמן" בשנת 1968 
* "ספינת האהבה" בשנת 1980
* "עובדות החיים" בשנת 1981
* "כשהעולם מסתובב" בשנת 1981 
* "הנסיך המדליק מבל אייר" בשנת 1991.

## קישורים חיצוניים

* מידע על משפחת גאבור
* 
* 
* It's a Mad, Mad, Zsa Zsa World, באתר ואניטי פייר, 19 בדצמבר 2016
* 
* 

## הערות שוליים

קטגוריה:שחקניות תיאטרון יהודיות אמריקאיות
קטגוריה:שחקני תיאטרון יהודים הונגרים
קטגוריה:שחקניות קולנוע וטלוויזיה יהודיות הונגריות
קטגוריה:שחקניות קולנוע וטלוויזיה יהודיות אמריקאיות
קטגוריה:נוצרים רומים-קתולים אמריקאים
קטגוריה:נוצרים רומים-קתולים הונגרים
קטגוריה:זוכות מיס הונגריה
קטגוריה:נסיכות
קטגוריה:אצולה יהודית
קטגוריה:בודפשט: אישים
קטגוריה:יהדות בודפשט
קטגוריה:אנשי בוהמה אמריקאים
קטגוריה:אנשי בוהמה יהודים
קטגוריה:משפחת הילטון
קטגוריה:נכים אמריקאים
קטגוריה:מהגרות מהונגריה לארצות הברית
קטגוריה:מהגרים מהונגריה לארצות הברית
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אמריקאיות שנולדו ב-1917
קטגוריה:אמריקאים שנולדו ב-1917
קטגוריה:אמריקאיות שנפטרו ב-2016
קטגוריה:אמריקאים שנפטרו ב-2016